stanford-oval/wikipedia huggingface dataset:
בלז'יצה
יהודי בלז'יצה

תיעוד לישיבת יהודים בעיירה, ולקיום בית מדרש במקום, קיים מהמאה ה-16. במחצית הראשונה של המאה ה-17 נהג להתכנס בעיירה ועד ארבע הארצות.
במחצית המאה ה-17, במהלך פרעות ת"ח ות"ט, טבחו הקוזאקים ביהודי העיירה.
במחצית השנייה של המאה ה-18 שבה הקהילה היהודית בעיירה לאיתנה, והמשיכה להתפתח גם בראשית המאה ה-19, חרף פניות של תושבי היישוב הפולנים לשלטונות ההאימפריה הרוסית בבקשה לאסור על ישיבת יהודים במקום. בתחילת המאה ה-19 עזריאל יצחק משה ליכט היה רב הקהילה.
בין מלחמות העולם התקיימה ביישוב פעילות ציונית, ופעלו בו תנועות הנוער בית"ר, גורדוניה והשומר הצעיר. כמו כן, פעל ביישוב בית ספר מרשת תרבות.
טרם פרוץ מלחמת העולם השנייה חיו בבלז'יצה כ-2,100 יהודים, רוב תושביה.
יהודי בלז'יצה > בשואה

לאחר פרוץ מלחמת העולם השנייה הגיעו לבלז'יצה כמה מאות פליטים יהודים משצ'צ'ין ומיישובים אחרים במערב פולין. במאי 1940 נלקחו מאות מיהודי היישוב לעבודות כפייה, ובהמשך השנה חנויות ועסקי היהודים ביישוב הוחרמו, והועברו לידי פולנים.
בתחילת 1941 הוקם ביישוב יודנרט, שנצטווה למסור לשלטונות רכוש יהודי, ולאחר מכן הוקם במקום גטו, אליו הועברו כל יהודי היישוב. לגטו הועברו תוך זמן קצר עוד כ-500 יהודים מקרקוב וכ-500 יהודים מלובלין, והקהילה המקומית התגייסה לעזרתם. בקיץ 1941 פרצה בגטו מגפת טיפוס. בסתיו 1941 נערכה בכיכר המרכזית ביישוב סלקציה, בסיוע כוח עזר של אוקראינים, וגברים יהודים צעירים נשלחו למחנה העבודה פוניאטובה. במהלך הסלקציה נרצחו מספר זקנים יהודים. סלקציה נוספת נערכה כעבור מספר חודשים, וקבוצת עובדים נשלחה למחנה מיידאנק.
בתחילת 1942 הועברו לגטו המקומי יהודים נוספים מכפרי ועיירות הסביבה, ובאביב 1942 שולחו רוב יושבי הגטו, כ-3,000 איש, למחנה ההשמדה סוביבור.
לאחר האקציה נותרו בגטו כ-300 יהודים, והוא שימש כמחנה עבודה, אליו הועברו יהודים נוספים מהסביבה, ובהם קהילת ביחאווה. לקראת סוף 1942 שהו במקום למעלה מ-1,200 יהודים, שהועסקו בין היתר באיסוף ומיון רכושם של מגורשי הגטו. לאחר דיכוי מרד גטו ורשה הובאו לבלז'יצה כ-150 יהודים מורשה. מתוכם 50 נשים וילדים הוצאו להורג במקום. במאי 1943 נכנסה ליישוב קבוצה אוקראינית בפיקוד אנשי ס"ס, וביצעה אקציה, תוך מעשי התעללות קשים, בייחוד בנשים. כ-300 יהודים הועברו לגטו בנדין וכ-800 היהודים הנותרים נרצחו במקום, חלקם בבית העלמין היהודי בעיירה, תוך שאולצו לחפור את קבריהם בעצמם.
שער הכניסה לבית העלמין היהודי בבלז'יצה, ששימש כאתר רצח לאחרוני יהודיה
ברדלס אסייתי

| ברדלס אסייתי |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: ברדלס
מין:: ברדלס ערבות
תת־מין:: ברדלס אסייתי
שם מדעי
 Acinoyx jubatus venaticus ‏גריפית, 1821
תחום תפוצה


ברדלס טורף ארנב
ברדלס אסייתי (גם: צ'יטה מהינדי "चीता cītā", הנגזר מהמילה בסנסקריט chitraka שמשמעותה "מנומר"; שם מדעי: Acinonyx jubatus venaticus) הוא תת-מין של ברדלס. הוא ידוע גם בשם צ'יטה איראנית, משום שהמעטים האחרונים אשר שרדו מתת-מין זה מצויים רק באיראן. אף על פי שנכחד בהודו, יש הממשיכים לכנותו "ברדלס הודי". במהלך התקופה קולוניאלית הבריטית בהודו היה ידוע בשם נמר ציד, שם שנגזר מהעובדה שהוחזק בשבי במספרים גדולים על ידי האצולה ההודית לשם ציד אנטילופות. (בשפות מסוימות כל מיני הברדלס עדיין נקראים כך, למשל בהולנדית: Jachtluipaard).
הברדלס האסייתי מצוי בסכנת הכחדה חמורה. תת-מין זה נמצא רק באיראן, פרט לכמה תצפיות מזדמנות בבלוצ'יסטן שבפקיסטן. הוא חי בעיקר במדבר המרכזי העצום של איראן בכמה אזורים נפרדים של בית הגידול המתאים שנותר. אף על פי שבעבר היה נפוץ בחלקים אחרים של דרום מערב אסיה מסעודיה ועד הודו, כולל אפגניסטן. נכון לשנת 2013, רק 20 ברדלסים זוהו באיראן, אך באזורים מסוימים שטרם נסקרו האוכלוסייה יכולה להגיע לכ-50 עד 100 פרטים. מארץ ישראל הוא נכחד בשנת 1960.
הפעם האחרונה בה נראה ברדלס בישראל היה ב-1959 ליד נחל חיון כאשר נהג משאית דיווח על חיה מהירה שרצה ליד הכביש, שלאחר מכן התברר כברדלס.
הברדלס האסייתי הופרד ממשפחתו באפריקה לפני 32,000 שנים בין ל-67,000 שנים. יחד עם השונר הצפוני והנמר הפרסי, הוא אחד משלושת המינים של החתולים הגדולים שנותרו באיראן היום.
ברדלס אסייתי על בול ישראלי שהונפק ב-1971
אנטומיה ומורפולוגיה

הברדלס הוא בעל החיים היבשתי המהיר ביותר בעולם.
ראשו וגופו של ברדלס אסייתי בוגר נמדד ב-112–135 ס"מ עם אורך זנב של בין 66 ל-84 ס"מ. הוא יכול לשקול 34–54 ק"ג, אם כי לרוב הזכר שוקל מעט יותר מן הנקבה.
בית גידול ואומדן אוכלוסייה

ברדלסים משגשגים בשטחים פתוחים, מישורים קטנים, אזורים מדבריים למחצה, ובתי גידול פתוחים אחרים שבהם יש טרף זמין. הברדלס האסייתי נמצא בעיקר באזורים מדבריים ברחבי דאשת אקביר, בחצי המזרחי של איראן. הברדלסים הנותרים מחלקים לאוכלוסיות נפרדות במרחק רב, ייתכן שחלקם שרדו בחלק היבש של פרובינציית בלוצ'יסטן שבפקיסטן, אך מקומיים טוענים שאלה לא נראו לפחות חמש עשרה שנה.
נקבות, בניגוד לזכרים, לא מתמקמות בשטח משלהם אלא נודדות בתוך בתי הגידול שלהם, לעיתים הן נודדות למרחקים מאוד ארוכים, תמונות ממלכודות מצלמה העידו על כך שנקבה אחת היגרה כ-130 ק"מ, מסע שכלל חציית מסילת רכבת ושני כבישים ראשיים. הומן ג'ווקר, מנהל פרויקט השימור הברדלס האסייתי ובית הגידול שלו, הצהיר כי "הדגש הוא רק על אזורים מוגנים ספציפיים; אין זה אפשרי לנהל מעקב שכזה במלכודות מצלמה במהלך הסתיו והחורף כשהברדלס הוא הכי פעיל מבחינה פיזית. בחודש נובמבר 2013, מורטזה אסלאמי, ראש האגודה האיראנית לברדלס (ICS), הצהיר כי 40 עד 70 ברדלסים נותרו בטבע.
עדויות של אמהות אשר גידלו בהצלחה גורים הן נדירות מאוד. במאי 2013, תמונות ממלכודת מצלמה הראו כי אם עם שלושה גורים בגיל מוערך של שנה אחת נקלטו בצפון-מזרח איראן. באוקטובר 2013, אנשי שימור הטבע מהקרן הפרסית לשימור חיות הבר צילמו אם וארבעה גורים בטוראן.
טרף

הברדלס האסייתי מעדיף בעיקר אנטילופות קטנות. באיראן התפריט שלו מורכב בעיקר מצבי הודי, צבי פרסי, עז הבר וארנבת מצויה. בישראל הוא היה ניזון בעיקר ממיני צבאים שונים ומכרסמים. האיום העיקרי על המין הוא אובדן של מיני הטרף העיקרי שלו עקב ציד בלתי חוקי ותחרות עם רעיית בעלי חיים מקומיים. מחקר שפורסם בשנת 2012 הצביע שציד ארנבות ומכרסמים כחלק מהתזונה של הברדלס, אינו מהווה מקור משמעותי של תזונה בשל גודלם היחסי הקטן והקושי להיתפס.
בהודו, לפני שנכחד שם, הטרף היה בשפע, בעיקר אנטילופה הודית, צבי הודי ולעיתים אייל נקוד ונילגאי.
הערות שוליים

↑  ברדלס אסייתי באתר הרשימה האדומה של IUCN
בלז'ינימה צירמפילוב

בלז'ינימה צירמפילוב (רוסית: Бальжинима́ Цыренжа́пович Цыремпи́лов; נולד ב-9 באפריל 1975 בבוריאטיה) הוא קשת רוסי מקצועי לשעבר, שהיה אלוף עולם ומדורג מספר 1 בדירוג איגוד הקשתות העולמי. בין היתר זכה בתשע מדליות באליפויות אירופה ואליפויות העולם, מהן ארבע מדליות זהב באליפויות אירופה.
אולימפיאדת אתונה (2004)

צירמפילוב התמודד באולימפיאדת אתונה (2004) בקטגוריית יחידים. הוא ניצח את משחקו הראשון, והתקדם לסיבוב 32 האחרונים. בסיבוב זה ניצח שוב והתקדם לשלב 16 האחרונים. במשחק השלישי הודח, כשהפסיד לשן צו-יואן מטאיוואן. צירמפילוב סיים במקום ה-14 בטורניר.
אליפות העולם בלייפציג 2007

באליפות העולם בקשתות בשטח פתוח מס' 44, שנערכה ביולי 2007 בלייפציג, זכה צירמפילוב במדליית הכסף בקטגוריית היחידים בקשתות בעלות כנפיים מעוגלות (recurve).
אולימפיאדת בייג'ינג (2008)

בקטגוריית היחידים באולימפיאדת בייג'ינג (2008) סיים צירמפילוב את שלב הדירוג עם 671 נקודות, שמונה נקודות מתחת לחואן רנה סראנו, מנצח הסיבוב. כך היה מדורג בהגרלה לשלב התחרות הסופית, וקיבל בה את הבולגרי דניאל פבלוב שאותו ניצח 112-102. בסיבוב השני שיחק צירמפילוב מול שן צו-יואן, שמולו הפסיד בסיבוב השלישי באולימפיאדת אתונה, אך הפעם ניצח 109-101. עם זאת, גם הפעם הודח צירמפילוב בסיבוב השלישי לאחר שנוצח 113-110 על ידי ריוצ'י מורייה היפני.
הוא אף ייצג את נבחרת רוסיה יחד עם אנדריי אברמוב ובאיר בדנוב. הנבחרת הייתה בדירוג הרביעי לאחר שלב הדירוג (צירמפילוב 671, אברמוב 660, בדנוב 658), שהוביל אותם ישירות לשלב רבע הגמר. אולם כבר בשלב זה הם הודחו לאחר הפסד 217-209 לנבחרת סין, שלבסוף זכתה במדליית הארד.
הערות שוליים

1 2  Athlete biography: Baljinima Tsyrempilov, beijing2008.cn, ret: Aug, 18 2008
בלז' לנדייל

| --- | --- |

בלז' לנדייל (1987)
 לידה:  21 באוגוסט 1918 בודפשט, האימפריה האוסטרו-הונגרית 
 פטירה:  22 בפברואר 2007 (בגיל 88) בודפשט, הונגריה 
 מקום קבורה:  בית הקברות פרקשרטי בבודפשט 
 מדינה:  הונגריה 
 מקצוע:  מחבר, סופר, מבקר ספרות, משפטן-משורר, מתרגם, סופר ילדים 
 בן או בת זוג:  אגנש נמש נאג' (20 באפריל 1944–1958) 
 מידע חסיד אומות העולם
 פרסים והוקרה:  חסיד אומות העולם (13 במרץ 1997)  פרס סצ'ני (1995) 
 קישורים חיצוניים
 יד ושם:  בלז' לנדייל
 
בלאז' לנדייל (בהונגרית: Lengyel Balázs;‏ 1918, בודפשט – 2007, בודפשט) היה סופר הונגרי וחסיד אומות העולם.
קורות חיים

לנדייל סיים את לימודיו בגימנסיה לותרנית בבודפשט בשנת 1936 והחל לימודי משפטים באוניברסיטת בודפשט. בתקופת לימודיו היה לנדייל חבר בחוג אנטי-פשיסטי. הוא כתב מאמרים תחת שמות בדויים בעיתון הונגרי בעל נטייה לאומית, ועבד בשירות הציבורי.
לנדייל היה אחיה התאום של פירושקה לנדייל, שלימים הוכרה אף היא בתור חסידת אומות העולם.
קורות חיים > בתקופת מלחמת העולם השנייה

בשנת 1940 השלים את עבודת הדוקטורט שלו במשפטים. באביב 1942 הכיר לנדייל את המשוררת אגנש נמש נאג' והתגורר עמה בבודפשט.
בסתיו 1942 גויס לצבא הונגריה והיה מפקד מחלקה בבצ'יי שבסרביה ובמוראו (אנ') שבאוסטריה. ב-1943 ובתחילת 1944 הופיעו כתביו בעיתון ההונגרי "Magyar Csillag" ("הכוכב ההונגרי").
עם פלישת הגרמנים להונגריה במרס 1944 עדיין היה לנדייל בצבא ההונגרי. הוא היה לבוש מדים וכך הצליח להבריח יהודייה מאחד מהבתים בבודפשט שסומנו בטלאי צהוב אל מחוץ לעיר, אל העיר מזקבשד (אנ'), שם שהתה בחסות מסמכים מזויפים של זהות ארית. מאוחר יותר ליווה אותה בחזרה לבודפשט, ושם הסתתרה עד הגעת הצבא האדום.
באפריל 1944 התחתן לנדייל עם אגנש נמש נאג'.
בתקופת שלטון צלב החץ בסוף 1944 עזב לנדייל את הצבא ונע עם אשתו לכפר הקטן אלשומיהאיפאלבה (Alsómihályfalva) בדרום מערב הונגריה (כיום הכפר דוני מיהאלייבץ (Donji Mihaljevec) בצפון קרואטיה). לנדייל הבריח יהודיה לכפר זה והוא ואשתו הסתירו אותה למרות הסיכון לחייהם.
קורות חיים > לאחר המלחמה

לנדייל היה עובד השירות הציבורי ולאחר מכן עורך שותף בכתב העת הספרותי "Újhold" ("ירח חדש"), בו היו נותני הטון יאנוש פילינסקי ואיוואן מנדי (אנ'). בשנת 1947 קיבלה אשתו מלגה והוא נסע עמה לרומא ולפריז. בשנת 1948 התפרסם ספרו הראשון, "A mai magyar líra" ("שירה הונגרית עכשווית"). כתיבתו ספגה ביקורת על רקע פוליטי, וכששב להונגריה נלקח דרכונו. בשנת 1949 אולץ לפרוש ממשרתו והחל ללמד באוניברסיטת סגד. לאחר שנה הופסקה עבודתו גם שם והוא החל להתפרנס מתרגום וכן מכתיבת ספרות ילדים. הוא כתב כעשרים ספרים, בהם ספרי ילדים וקובצי מאמרים של ביקורת ספרותית. חלק מספריו תורגמו לגרמנית.
הכרה

בשנת 1997 הוכר לנדייל על ידי יד ושם כחסיד אומות העולם.
בלשה

ערך זה עוסק בכפר בהונגריה. אם התכוונתם למשמעות אחרת, ראו .
| --- | --- |

 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת איבראן
 שטח:  22.51 קמ"ר
 אוכלוסייה:  ‏
  ‑ בעיר:  788 (1 בינואר 2020)
 קואורדינטות:  48°10′25″N 21°32′03″E﻿ / ﻿48.173698°N 21.534204°E﻿ / 48.173698; 21.534204 
 אזור זמן:  UTC +1
 http://www.balsa.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בלשה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בלשה  he tabBackground:;tabBorder:#aaa;defaultTab:0;
 
בלשה (בהונגרית: Balsa) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית בלשה קטנה עם השנים. כך, בשנת 1990 היו בעיר 972 תושבים ובשנת 2020 רק 788 תושבים.
הכפר ואזורו מיושבים לסירוגין מאז המאה ה-13.
יהודי בלשה

יהודים התיישבו בבלשה בראשית המאה ה-19 ובמקום קיים שאריות של בית קברות יהודי.
בשנת 1944, לאחר כניסת הצבא הגרמני להונגריה, נרצחו יהודים רבים מהקהילה בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 11 |  |
| 1880 | 100 | 1,301 |
| 1910 | 75 |  |
| 1920 | 58 |  |
| 1930 | 44 |  |
| 1941 | 19 | 1,710 |
הערות שוליים

↑  נתוני הכפר באתר הלמ"ס ההונגרי
↑  בית הקברות היהודי בבלשה
↑  תיעוד יהודי בלשה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת איבראן |
| --- | --- | --- |
| יישובים | איבראן • בלשה • בוי • גאוואוונצ'לה • נג'הלאס • פסב • טיסברצל • טיסטלק |  |
| --- | --- |
בקרת זהויות :  LCCN: no2014124231  VIAF: 310723398   WorldCat (עם VIAF): 310723398
בריידס

| --- | --- |
מבנה הממשל בבריידס
מבנה הממשל בבריידס
 מדינה:  הממלכה המאוחדת הממלכה המאוחדת
 טריטוריה:  מונטסראט מונטסראט
 גובה:  52 מטרים
 אוכלוסייה:  ‏
  ‑ בכפר:  1,000
 קואורדינטות:  16°47′34″N 62°12′38″W﻿ / ﻿16.792777777778°N 62.210555555556°W﻿ / 16.792777777778; -62.210555555556 
 אזור זמן:  UTC -4
  מפת מיקום  מפה מפורטת   (למפת מונטסראט מוגדלת) פלימות' סופרייר הילס הים הקריבי מצר גוואדלופבריידס(למפת מונטסראט רגילה) פלימות' סופרייר הילס הים הקריבי מצר גוואדלופבריידס  he tabBackground:;tabBorder:#aaa;defaultTab:0;
בריידס (באנגלית: Brades) הוא כפר בטריטוריה הבריטית מונטסראט שבים הקריבי.
בהתפרצות הר הגעש סופרייר הילס בשנת 1995, נחרבה פלימות' הבירה וננטשה, ודרום האי נאסר לכניסה. בשנת 1998 הועברו מוסדות השלטון לבריידס, ומאז משמש הכפר כבירת הטריטוריה דה פקטו.
ברגסלאגן

המכרה הגדול, סטורה סטטן, בעיר פאלון, דלארנה
מחוז המכרות של מרכז שוודיה, לעיתים נקרא גם ברגסלאגן (בשוודית: Bergslagen), הוא אזור היסטורי, תרבותי ובלשני בארץ סביאלנד, מרכז שוודיה. לתעשיות המטלורגיה והחציבה בברגסלאגן הייתה חשיבות גדולה כבר מימי הביניים. האזור נקרא "מחוז המכרות של מרכז שוודיה" כדי להבדילו ממאלמפלטן, מחוז מכרות בצפון שוודיה, בקרבת הערים קירונה ומאלמברייט.
שטחו של ברגסלאגן מתחלק על פני החבלים וסטמנלנד, דלארנה וורמלנד. בשטח המחוז נמצאות הערים נורה, פגרסטה, סאלה, פיליפסטד, לודוויקה והדמורה. גם חלקים מצפון החבל אסטרייטלנד, ודרום נארקה, יכולים להיכלל בשטחו, ולעיתים הם נקראים "דרום ברגסלאגן". הגדרה רחבה יותר של האזור כוללת אף חלקים מיסטריקלנד ומאופלנד.
המאבק על חשיבות ייצוא הברזל מברגסלאגן, ומאבקים טריטוריאליים בגבולה הדרומי של דנמרק, היו הסיבות העיקריות לפריצתו של מרד אנגלברקט ב-1434 ולעימותים שלאחריו, ובסופו של דבר גם לפירוקו של איחוד קאלמאר.
ברנרד ואן אורלי

| --- | --- |

דיוקן ברנארד ואן אורלי (1521) מאת אלברכט דירר
 לידה:  1488? בריסל, ארצות השפלה ההבסבורגיות 
 פטירה:  6 בינואר 1541 (בגיל 53 בערך) בריסל, בלגיה 
 הושפע על ידי:  יאן ואן אייק 
 יצירות ידועות:  The Virgin and Child, Portrait of an unknown man and his wife, The Last Judgement and the burial of the dead, The Martyrdom of Saint John the Baptist 
 
ברנרד ואן אורלי מאת ג'וליאן דילנס(אנ') בפארק פטיט סבלון
ברנארד ואן אורלי (פלמית: Bernard van Orley; ‏סביבות 1487 – 6 בינואר 1541) היה צייר ומעצב שטיחים פלמי בן תקופת הרנסאנס. עבודתו הושפעה מן האמנות האיטלקית בת תקופתו.
ביוגרפיה

ואן אורלי נולד בבריסל בין שנת 1487 לשנת 1491. אביו, ולנטין, היה צייר בעצמו והכשיר את בנו במלאכת הציור. לאחר שובו מאיטליה, התמנה לצייר החצר של מרגרטה לבית הבסבורג וכיהן בתפקיד זה עד שנת 1527.
בהתאם לאיכות העבודה בסדנה, חלק מיצירותיו נשמרו במצב טוב מאחרות כציורים ומחקרים שביצע לעיצוב טפטין וזכוכית צבועה.
גלריה

עריפת ראשו של יוחנן המטביל במוזיאון המטרופוליטן
הערות שוליים

↑
Snyder, James. Northern Renaissance Art, 1985, Harry N. Abrams, ISBN 0136235964
| --- | --- |
בקרת זהויות :  NLI: 987007385554005171  PLWABN: 9810648303105606  BnF: cb149666071 (data)  BPN: 25023263  GND: 118641425  ISNI: 0000 0000 6203 0775  KulturNav: 73d6ee32-a2f6-441e-a35a-da5d62a60ed1  LCCN: n82144436  MusicBrainz: c1551d0b-14dd-4502-b043-196b36f9a6e6  NTA: 06872022X  RKD: 60937  SUDOC: 05056353X  ULAN: 500023119  VcBA: 495/89634  VIAF: 88879321   WorldCat (עם VIAF): 88879321 
ערך זה הוא קצרמרבנושא אמנות. אתם מוזמנים לתרום לוויקיפדיה ו.
בריידן תומסון

| --- | --- |
אין תמונה חופשית
 לידה:  16 ביולי 1928 אייר, הממלכה המאוחדת 
 פטירה:  14 בנובמבר 1991 (בגיל 63) דבלין, אירלנד 
 מוקד פעילות:  הממלכה המאוחדת 
 שפה מועדפת:  אנגלית 
 
בריידן תומסון (באנגלית: Bryden Thomson; ‏16 ביולי 1928 – 14 בנובמבר 1991) היה מנצח סקוטי.
ביוגרפיה

תומסון נולד באייר שסקוטלנד ב-16 ביולי 1928. עמד בראש כמה תזמורות בריטיות, ביניהן התזמורת הסימפונית הצפונית של ה-BBC, התזמורת הסימפונית הוולשית של ה-BBC ותזמורת אלסטר. כמו כן כיהן לזמן קצר כמנצח הראשי של התזמורת הסקוטית הלאומית, הסקוטי השני שכיהן במשרה זו.
תומסון היה פרשן מושבע של מוזיקה בריטית: המחזור השלם של הסימפוניות מאת ארנולד באקס בניצוחו, שיצא בחברת ההקלטות צ'אנדוס, זכה להערכה רבה. תומסון הקליט גם את המוזיקה התזמורתית של ראלף ווהן ויליאמס. לדעת מבקרים רבים, הקלטותיו האחרונות לסימפוניות ה-4 וה-6 של קרל נילסן הן בין הפרשנויות הטובות ביותר ליצירות אלה. הקלטותיו של תומסון את הפואמות הסימפוניות של באקס ויצירות תזמורתיות אחרות יצאו לאחרונה מחדש על גבי תקליטורים.
בן כהן (שחקן רוגבי)

| --- | --- |
בן כהן, 2011
בן כהן, 2011
 לידה:  14 בספטמבר 1978 (בן 46) נורת'האמפטון, הממלכה המאוחדת 
 מידע כללי
 מדינה:  אנגליה אנגליה
 השכלה:  Kingsthorpe College 
 משקל:  103 ק"ג 
 גובה:  1.88
 אתר רשמי
 ספורט
 ענף ספורט:  רוגבי
 תקופת הפעילות:  1996–2011 (כ־15 שנים)
 מועדון:  נורת'המפטון סיינטס  בריב  סייל שארקס
 הישגים
 פרסים והוקרה:  חבר במסדר האימפריה הבריטית 
 
בנג'מין כריסטופר "בן" כהן (באנגלית: Benjamin Christopher "Ben" Cohen; נולד ב-14 בספטמבר 1978) הוא שחקן רוגבי אנגלי לשעבר ואקטיביסט נגד הומופוביה. כהן היה חבר בנבחרת אנגליה ברוגבי בין 2000 ל-2006.
ביוגרפיה

כהן נולד וגדל בנורת'המפטון. דודו הוא כדורגלן נבחרת אנגליה לשעבר ג'ורג' כהן. אף ששם משפחתו של כהן מרמז על מוצא יהודי, משפחתו של כהן אינה יהודית. לדבריו, ככל הנראה אבי סבו נישא לאישה לא-יהודייה.
כהן החל לשחק רוגבי בגיל 12, במועדות נורת'המפטון אולד סקאוטס. בגיל 17 הצטרף לנורת'המפטון סיינטס, מליגת העל האנגלית ברוגבי. הוא שיחק במדי הקבוצה במשך 11 עונות. בין היתר, היה שותף להישג השיא של הקבוצה, כשסיימה במקום השני בליגה בשנת 1999, והיה שותף לזכייה בגביע היינקן בשנת 2000.
בשנת 2007 עזב כהן את נורת'המפטון, ועבר לשחק במדי המועדון הצרפתי בריב, מהעיר בריב לה גיארד שבחבל לימוזן. לאחר שתי עונות בקבוצה זו, שב לאנגליה, והצטרף לסייל שארקס, מהעיר סייל שבפרוורי מנצ'סטר. בדצמבר 2010 נפצע בברכו במהלך משחק נגד לסטר טייגרס. הנהלת סייל שארקס הודיעה כי לא תחדש את חוזהו, ובמאי 2011 הודיע על פרישה מרוגבי.
בנוסף לקריירה במועדונים, היה כהן חבר בנבחרת אנגליה ברוגבי בין 2000 ל-2006, והוא מדורג במקום העשירי ברשימת צוברי הנקודות של הנבחרת בכל הזמנים. את משחק הבכורה שלו ערך במשחק מול אירלנד במסגרת טורניר שש האומות, בפברואר 2000. בשנת 2003 היה שותף לזכייתה של הנבחרת בגביע העולם ברוגבי, שנערך באוסטרליה. הוא נכלל בתחילה גם בסגל הנבחרת לגביע העולם שנערך בדרום אפריקה ב-2007, אך ויתר על ההשתתפות כדי לשהות לצד רעייתו ההרה.
חיים אישיים

כהן ואשתו אבי בלייני התחתנו ב-2003, ולהם שתי בנות-תאומות. אולם נפרדו ב-2014, והתגרשו ב-2016. כשבאותה שנה החל בזוגיות עם קריסטינה ריהנוף (אנ'), עמיתתו לשעבר ב"רוקדים עם כוכבים (בריטניה)"(אנ'), ולהם בת משותפת.
כהן הוא לקוי שמיעה. שמיעתו נמוכה בכ-30% מהשמיעה התקינה, והוא אינו מסוגל לשמוע קולות דיבור.
חיים אישיים > אקטיביזם

לאחר פרישתו מרוגבי, הקים כהן את Ben Cohen StandUp Foundation, עמותה הפועלת נגד הומופוביה ובריונות. גם בעת שהיה ספורטאי פעיל התבטא כהן נגד הומופוביה ובעד זכויות להט"ב, ובשנת 2010 תרם את מגן האשכים שלו למכירה פומבית שערך ארגון GMFA, העוסק במודעות ובמלחמה באיידס בקרב הומוסקסואלים. כהן נחשב גם לגיי אייקון, והופיע על מספר שערים של מגזינים המיועדים לקהילה הגאה, בהם אאוט ואטיטיוד.
הערות שוליים

↑  Caroline Westbrook, "Ben Cohen", Something Jewish, 9.12.2003
↑  Fay Strang (29 בדצמבר 2014). "Ben Cohen's broken wife: Abigail spends first Christmas alone after teenage romance was soured by Strictly". mirror. {{cite web}}:  (עזרה)
↑    Danny Boyle, ‏Ben Cohen is divorced by wife as he expects baby with Strictly Come Dancing star, The Telegraph, 31 March 2016
↑  "Towleroad Interview with Ben Choen", Towleroad, 20.3.2011
| --- | --- |
בקרת זהויות :  ISNI: 0000 0004 4590 445X  LCCN: n2015004977  VIAF: 314807829   WorldCat (עם VIAF): 314807829
ברנרד הייטינק

| --- | --- |

 לידה:  4 במרץ 1929 אמסטרדם, הולנד 
 פטירה:  21 באוקטובר 2021 (בגיל 92) לונדון, הממלכה המאוחדת 
 שם לידה:  Bernard Johan Herman Haitink 
 מקום קבורה:  בית הקברות ברומפטון 
 מוקד פעילות:  אמסטרדם 
 תקופת הפעילות:  1954–2019 (כ־65 שנים) 
 מקום לימודים:  קונסרבטוריום ואן אמסטרדם 
 סוגה:  מוזיקה קלאסית 
 שפה מועדפת:  הולנדית 
 כלי נגינה:  כינור 
 חברת תקליטים:  פיליפס רקורדס, דקה רקורדס, Philips Classics Records, EMI 
 בן או בת זוג:  Πατρίσια Μπλούμφιλντ (1994–2021) 
 פרסים והוקרה:  עמית כבוד (2002)  אביר מסדר האמנויות והספרות (1972)  דוקטור לשם כבוד מהקולג' המלכותי למוזיקה (2004)  קצין מסדר הכתר הבלגי (1977)  מפקד במסדר אורנז'-נסאו (2002)  מפקד במסדר האריה של הולנד (2017)  פרס גרמופון למפעל חיים (2015)  מדליית הזהב של החברה הפילהרמונית המלכותית (1990)  פרס ארסמוס (1991)  אביר מפקד במסדר האימפריה הבריטית  מדליית הנס פון בילוב  פרס האופרה הבינלאומי 
 פרופיל ב-IMDb
 
ברנרד יוהאן הרמן הייטינק (בהולנדית: Bernard Johan Herman Haitink;‏ 4 במרץ 1929 – 21 באוקטובר 2021) היה מנצח הולנדי.
ביוגרפיה

הייטינק נולד באמסטרדם ולמד מוזיקה בקונסרבטוריון שם. תחילה ניגן בכינור בתזמורות ואחר, בשנים 1954–1955 למד ניצוח אצל פרדיננד לייטנר. הוא התמנה למנצח שני בתזמורת רדיו הולנד בשנת 1955.
הייטינק היה המנצח הראשי של התזמורת הפילהרמונית של לונדון בין השנים 1967–1979 ושל תזמורת הקונצרטחבאו המלכותית בשנים 1961–1988 (יחד עם אויגן יוכום עד 1964). בראשית שנות ה-80, איים הייטינק להתפטר מכהונתו בקונצרטחבאו כמחאה על איום הצמצום בתמיכה בתזמורת מטעם ממשלת הולנד, שהיה עלול להביא לפיטוריהם של 23 נגנים מן התזמורת. הבעיה הכספית הוסדרה בסופו של דבר, 
והייטינק נשאר בכהונת המנצח הראשי עד 1988. ב-1999 הוכרז כמנצח כבוד של תזמורת הקונצרטחבאו המלכותית. בדצמבר 2012, בהמשך להתייצבותו לצד תזמורת הרדיו הפילהרמונית של הולנד, בעקבות הצעת קיצוצי תקציב לתזמורת ולמוזיקה הולנדית בכלל, הסכים הייטינק לשאת בתואר פטרון תזמורת הרדיו. במרץ 2014 הודיע הייטינק לעיתון ההולנדי "הט פארול" על רצונו לוותר על תואר מנצח כבוד של הקונצרטחבאו ולחדול מהופעות כמנצח אורח של התזמורת, כמחאה על ההנהלה האדמיניסטרטיבית של התזמורת באותה עת. בספטמבר 2015, הודיעה תזמורת הקונצרטחבאו על פיוס עם הייטינק, שהוזמן להופיע כמנצח אורח בעונת 2016–2017.
משנת 1978 עד 1988 היה המנהל המוזיקלי של פסטיבל גליינדבורן ובשנים 1987–1998 היה המנהל המוזיקלי של בית האופרה המלכותית, קובנט גארדן. משנת 2002 כהן כמנהל המוזיקלי של התזמורת הסקסונית הממלכתית של דרזדן. ב-2004 הודיע הייטינק על פרישה מניצוח אופרה, וכן כי לא ישוב לנצח בקובנט גארדן. אף על פי כן, בשנת 2007 ניצח הייטינק על 3 הופעות של פרסיפל בציריך, על חמש הופעות Pelléas et Mélisande של דביסי בפריז, וכן הופיע בקובנט גארדן בדצמבר אותה שנה.
בין השנים 2006–2010 היה המנצח הראשי של התזמורת הסימפונית של שיקגו.
הייטינק ניצח על רפרטואר עשיר ומגוון. בייחוד נודע בהקלטותיו את מכלול הסימפוניות של אנטון ברוקנר, גוסטב מאהלר ודמיטרי שוסטקוביץ'.
ביולי 2019 הודיע הייטינק בן ה-90 על פרישה מתזמורת הקונצרטחבאו, שם כיהן כמנצח כבוד. ביולי 2018 נפל הייטינק בן ב-89 על הבמה בצאתו לקבלת תשואות אחרי ביצוע הסימפוניה התשיעית של גוסטב מאהלר.
נפטר ב-21 באוקטובר 2021.